cyanic-selkie/wikianc huggingface dataset:
Cotorra de peito gris
Descrición
As cotorras domésticas criadas como animais de compañía poden ás veces ter outras cores distintas das naturais. Hainas que son brancas, azuis e amarelas en vez de verdes. Tales cooracións proporcionan menos camuflaxe, pero as que escaparon e crearon poboacións silvestres xeralmente teñen a coloración do tipo silvestre.
Como especie introducida
As poboacións que se fixeron silvestres adoitan descender de pobocións fundacionais moi pequenas. Como son sociais e intelixentes, desenvolven algunhas tradicións culturais, como dialectos vocais que difiren entre grupos. En poboacións que descenden dun gran número de aves, hai un conxunto de "dialectos". Porén, se a poboación fundadora é pequena, pode ocorrer un proceso similar á deriva xenética se os fundadores prominentes vocalizan nun "dialecto" pouco común, e este particular xeito de vocalización acaba quedando establecido na colonia final resultante.
Concerto de Aninovo da Wiener Philharmoniker
Inicios do concerto
Na edición de 2021, dirixida por sexta vez polo italiano Riccardo Muti, a Sala Dourada do Musikverein de Viena non contou coa presenza de público por primeira vez na historia do evento a causa da pandemia por COVID-19 que levou a Austria ao seu terceiro confinamento logo do Nadal de 2020.
Repertorio
O repertorio doo Concerto de Aninovo da Wiener Philharmoniker está integrado principalmente por composicións dos distintos membros da familia Strauss, e é considerado o maior evento no que se presenta a música da familia. As dúas obras coas que finaliza son O Danubio azul (Johann Strauss II) e a Marcha Radetzky (Johann Strauss I), esta última acompañada coas palmas da audiencia.
Consciencia
Impacto social
De forma paralela ás ideas de Freud, o marxismo (inspirado na filosofía de Hegel) sostiña que a consciencia de clase era determinante nos actos dos seres humanos, levando o concepto de consciencia ao terreo político práctico e definindo de feito ao ser humano polas súas decisións en tanto partícipe dun grupo social.
Francesca Haig
Traxectoria
En 2015 publicou a novela distópica The Fire Sermon, primeira da serie epónima post-apocalíptica.
What Dreams May Come (filme)
What Dreams May Come é un filme estadounidense de 1998 dirixido por Vincent Ward e adaptado por Ronald Bass a partir da novela homónima de 1978 escrita por Richard Matheson. Está protagonizado por Robin Williams e Cuba Gooding, Jr., gañou o Óscar ós mellores efectos visuais na 71ª edición dos premios e o Premio do Gremio de directores de arte para Excelencia en deseño de produción. Tamén estivo nomeado na categoría mellor deseño de produción. O título forma parte do soliloquio de Hamlet "Ser ou non ser".
Subida á Falperra
Historia
Entre 2002 e 2009 a proba non se celebrou debido á falta de entendemento das autoridades locais para realizar as melloras de seguridade requiridas, pero volveu de novo en 2010 grazas aos esforzos do Clube Automóvel do Minho e das autoridades locais. A carreira forma parte do Campionato Europeo de Montaña da FIA, así como do Campionato de Portugal de Montaña.
Nil Savaryn
Traxectoria
Naceu en Staryi Sambir, unha vila entón parte do Reino de Galicia e Lodomeria (hoxe na rexión de Lviv, Ucraína), o 19 de maio de 1905. Foi ordenado sacerdote o 23 de agosto de 1931 polo bispo de Przemyśl, Sambor e Sanok Yosafat Kotsylovskyi. O 3 de abril de 1943 foi nomeado bispo auxiliar do exarcado do Canadá e bispo titular de Ios. Recibiu a consagración episcopal o 1 de xullo de 1943 de mans do exarca apostólico do Canadá Vasyl Ladyka. O 3 de marzo de 1948 foi nomeado exarca apostólico do Canadá Occidental. Coa elevación da sé o 3 de novembro de 1956 foi nomeado bispo de Edmonton. Finou no cargo o 7 de xaneiro de 1986.
Rebezo
Características
A lonxitude do corpo nos exemplares adultos oscila entre os 110 e os 130 cm, aos que hai que engadir os 3 ou 4 cme achegados pola curta cola. A altura na cruz é de 70–80 cm e o peso varía entre 20 e 30 Kg.
A cor da pelaxe varía segundo a época do ano. No verán é pardo-avermellada, co bandullo, gorxa, fociño e glúteos de cor esbrancuxada, estando a transición entre unha cor e outro pouco marcada. Obsérvase unha banda de pelaxe negra dende a boca aos ollos. Tamén é negra o lombo da cola.
A esperanza de vida destes animais é duns 20 anos.
Terámenes
Terámenes seguiu sendo unha figura controvertida tras a súa morte. Lisias criticouno vigorosamente mentres que perseguía a varios dos seus antigos aliados políticos, pero outros defenderon as súas accións. Os modernos historiadores foron cambiando a súa postura no tempo: no século XIX, Terámenes era condenado case de forma universal, pero estudos recentes dan opinións máis positivas. Algúns historiadores viron en Terámenes un oportunista egoísta, e outros un moderado con principios. Os detalles das súas accións, as súas motivacións, e a natureza do seu carácter, seguen debaténdose hoxe en día.
Bugatti
Carreiras de avións
thumb|Avión de carreiras Bugatti 100P.|alt=|left
Bugatti Automobili SpA 1987-1995
O 27 de agosto de 1993, a través da súa sociedade de carteira, ACBN Holdings SA de Luxemburgo, Romano Artioli compra Lotus Cars a General Motors. Bugatti fixo plans para sacar as accións da compañía nas bolsas internacionais.
Os liquidadores de Bugatti venderon Lotus Cars a Proton unha empresa de Malaisia. A firma alemá Dauer Racing adquiriu a licenza do EB110 e o stock de pezas restante en 1997 co fin de producir cinco vehículos máis do EB110 SS. Estas cinco versións SS do EB110 refináronse grandemente por Dauer. A fábrica de Campogalliano foi vendida a unha empresa de fabricación de mobles, que posteriormente quebrou, deixando o edificio desocupado. Dauer deixou de producir automóbiles en 2011, Toscana-Motors GmbH de Alemaña comprou as accións restantes de Dauer.
Bugatti Automobiles S.A.S. 1998-presente
Volkswagen adquiriu a marca Bugatti en 1998.
As ramonas
Trama
Nas dúas primeiras partes Mona viaxa pola xeografía vital da autora, desde o nativo Saídres, cara a Compostela, a Lalín, á Estrada, a Vila de Cruces, a Silleda. Na terceira parte xa recupera o carné e sae fóra de Galiciae atendendo os seus intereses artísticos.
Clarence S. Campbell Bowl
Historia
Existe unha superstición tradicional que permanece en moitos dos xogadores actuais da NHL pola que ningún xogador debe tocar ou erguer os trofeos Campbell (campión da Conferencia Oeste) ou o Prince of Wales (campión da Conferencia Leste) despois de ter gañado os play-offs de conferencia; eses xogadores senten que a Stanley Cup é o verdadeiro trofeo de campión e a causa diso debe ser o único o único trofeo que levanten. In lugar de tocar o trofeo de conferencia, o capitán do equipo gañador simplemente posa (habitualmente de forma solemne) co trofeo, e ás veces, todo o equipo posa con el. Con todo, houbo outros equipos que ignoraron a superstición e ergueron os trofeos de conferencia, e logo conseguirán gañar a Stanley Cup de todos xeitos.
Moulinsart
Historia
No álbum que segue cronolóxica e argumentalmente a O segredo do alicornio, O tesouro de Rackham o Roxo, atopamos a Haddock convertido nun aristócrata, fascinado sen dúbida pola súa nova casa, aínda que aos poucos irá perdendo os aires de novo rico. Tintín parece vivir aínda no seu modesto piso (como dato curioso, antes de comprar Moulinsart Haddock era o veciño de arriba de Tintín).
Anne Elder
Traxectoria
Tras a morte de Anne Elder, o seu marido John Elder estableceu o premio Anne Elder Trust Fund para a poesía, presentado anualmente ao mellor primeiro poemario publicado en Australia. O premio foi administrado durante corenta anos pola rama do estado de Victoria da Fellowship of Australian Writers, e na actualidade é concedido por Australian Poetry.
Globomedia
Globomedia produciu ata abril de 2015 un total de 40 series de ficción, 114 programas de entretemento, 12 longametraxes, 8 espectáculos teatrais e numerosas galas e especiais de televisión.
Realidade
Realidade dos fenómenos
A fenomenoloxía é un método filosófico desenvolvido nos primeiros anos do século XX por Edmund Husserl e un grupo dos seus seguidores nas universidades de Göttingen e Múnic, en Alemaña. Posteriormente, os temas fenomenolóxicos foron retomados por filósofos en Francia, nos Estados Unidos e noutros lugares, moitas veces en contextos moi diferentes do traballo de Husserl.
Axioma
Os axiomas son realidades autoevidentes, cunha existencia que se acepta como dada e a partir da que se xeran máis conceptos. Os feitos dun mundo natural serían verdadeiros só nunha construción sistémica dese mundo. Polo tanto, nun sistema diferente, os feitos doutro mundo poden non se manter válidos. O feito de que "o sol sae polo leste" pode non ser válido nun sistema solar diferente onde o planeta pode estar inclinado nun ángulo diferente, ou xirar no sentido oposto, de xeito que a estrela poida subir no horizonte do planeta a partir do oeste, en vez do leste. De aí que os feitos dunha entidade sistémica puideren non ser universais fóra dos reinos dese sistema. Pola contra, existen conceptos excepcionalmente raros que poden ser universais no ethos; a idea teórica dos grupos matemáticos, de que a unión dun conxunto dunha entidade con outro conxunto de catro entidades que exclúe a entidade do primeiro grupo crearía un conxunto que contén cinco entidades,
Bóveda de crucería
Bóveda sexpartita
miniatura|150px|dereita|Bóveda de cruzaría sexpartita A denominada bóveda sexpartita é semellante ao modelo anterior mais incrementándolle un terceiro nervio transversal, co que a plementería fica dividida en seis partes.
Realidade
Filosofía contemporánea
Porén, estas distincións non son suficientes como para poder establecer as especies de realidades que poden considerarse tales: realidade subxectiva, realidade obxectiva, realidade experimentable, realidade ideal etc.
Na filosofía contemporánea o tema da realidade é considerado dende diversos puntos de vista.
Década Ominosa
Desenvolvemento
Perdeuse definitivamente o tren da Revolución Industrial, que se desenvolvería tardía e irregularmente en España, e foron executados liberais inocentes, como Mariana Pineda ou o libreiro Miyar.
Le Mont-Saint-Michel
Le Mont-Saint-Michel (Normando: Mont Saint Miché, Monte San Miguel) é unha illa e unha comuna continental en Normandía, Francia.
En 2015, a illa tiña unha poboación de 50 habitantes.
Illa de Marea
miniatura|right|Marea baixa en 2005 miniatura|right|O Mont Saint-Michel en 2014 coa nova ponte
Deseño da abadía
Robert de Thorigny, un gran partidario de Henrique II de Inglaterra (que tamén era duque de Normandía), reforzou a estrutura dos edificios e construíu a fachada principal da igrexa no século XII. En 1204, Guido de Thouars, rexente da Duquesa da Bretaña, como vasalo do rei de Francia, realizou un cerco ao monte. Tras incendiar a aldea e matar á poboación, viuse obrigado a retirarse baixo as poderosas murallas da abadía. Desafortunadamente, o lume que el mesmo provocou estendeuse aos edificios, e os tellados caeron vítimas das chamas. Asustado pola crueldade e as exaccións do seu aliado bretón, Philip Augustus, ofreceulle ao abade Jordan unha subvención para a construción dun novo conxunto arquitectónico gótico que incluía a adición do refectorio e o claustro.
Marta Harnecker
Traxectoria
Participou no Goberno de Unidade Popular de Salvador Allende e asesorou a Hugo Chávez.
Berilo
Usos do berilo
As variedades esmeralda e augamariña son as máis utilizadas como pedras preciosas.
Galileo (navegación por satélite)
Características técnicas e prestacións
Este Sistema Global de Navegación por Satélite (GNSS), ademais de prestar servizos de autonomía en radionavegación e localización no espazo, é interoperable cos sistemas GPS e GLONASS. O usuario pode calcular a súa posición cun receptor que utiliza satélites de distintas constelacións, como no caso de Sentinel-6. Ao ofrecer dúas frecuencias na súa versión estándar, Galileo brinda localización no espazo en tempo real cunha precisión da orde de 1 metro para o sistema gratuíto, e de ata 1 cm no de pago, algo sen precedentes nos sistemas públicos.
Do mesmo xeito, os satélites Galileo, a diferenza dos que forman a malla GPS, están en órbitas lixeiramente máis inclinadas cara aos polos. Deste xeito os seus datos son máis exactos nas rexións próximas aos polos, onde os satélites estadounidenses GPS perden notablemente a súa precisión.
The Square
The Square é un filme satírico sueco de 2017 dirixido por Ruben Östlund e protagonizado por Claes Bang, Elisabeth Moss, Dominic West e Terry Notary. O filme trata sobre a publicidade que rodea unha instalación de arte e foi inspirada en parte por unha instalación que Östlund e o produtor Kalle Boman realizaran.
Coroa eslovaca
Historia
A primeira coroa, coñecida como coroa eslovaca da segunda guerra mundial, estableceuse en 1939 en substitución da coroa checoslovaca (introducida en 1919 para substituír á coroa austro-húngara) ata o final da Guerra, xa que o 1 de novembro de 1945 foi substituída novamente pola coroa checoslovaca.
Billetes
En 1993 os billetes de Checoslovaquia levaban un selo pegado coas armas de Eslovaquia e a denominación. Máis tarde se introduciron as novas series de billetes en denominacións de 20, 50, 100, 500 e 1.000 coroas. En 1994 engadiuse o billete de 5.000 Sk e en 1995 o de 200 Sk.
Estación de Palencia
A estación
Dispón de dúas plataformas, unha lateral e outra central, ás que acceden tres vías. Conta ademais con outra vía de apartado e outras dúas vías mortas.
Liga ACB 2015-16
A tempada 2015-16 da Liga ACB, tamén chamada Liga Endesa por motivos de patrocinio, foi a 33ª edición da máxima competición ligueira entre clubs de baloncesto que se xoga en España. A liga regular comezou o 10 de outubro de 2015, e rematou o 22 de maio de 2016. Os playoffs disputáronse entre o 26 de maio de 2016 e o 26 de xuño de 2016.
Aires da miña terra
Características
É unha escolma de textos compostos en diferentes momentos e con temática diversa: costumista, intimista e denuncia social. A primeira edición estivo a cargo de Antonio Otero (Ourense, 1880). Na segunda edición, por conta de La Ilustración Gallega y Asturiana (Madrid, 1881), Curros aumentoulle 6 poemas. Na terceira edición, a cargo de Latorre y Martínez Editores, Biblioteca Gallega (A Coruña, 1886), aínda lle engadiu outros 9, incluíndo a edición definitiva un total de 36 composicións.
Foi incluído na Biblioteca Básica da Cultura Galega da Editorial Galaxia, na Biblioteca das Letras Galegas de Edicións Xerais de Galicia, na Biblioteca 114 de El Correo Gallego e na Biblioteca Galega 120 de La Voz de Galicia.
Repercusións
Un verso do poema "¡Ai!" aparece no capítulo XVII da obra Platero e mais eu (1914), de Juan Ramón Jiménez. No capítulo o poeta andaluz di de Curros que era "padre más que poeta".
Atón
Culto a Atón
O seu templo principal estaba en Akhetatón, a actual Tell el-Amarna.
El olvido que seremos (filme)
El olvido que seremos é un filme colombiano de 2020 dirixido por Fernando Trueba. Foi escollido para a súa estrea no Festival Internacional de Cinema de Cannes de 2020. Foi escollido como candidato de Colombia para o Óscar ó mellor filme internacional na 93ª edición dos premios, mais finalmente non foi nomeado.
Pinealocito
Características
O orgánulo máis característico da célula é a fita sináptica constituída por láminas ou bastóns densos rodeados de pequenas vesículas. Nalgúns órganos sensoriais (fotorreceptores, órgano de Corti) hai orgánulos que se asemellan algo a estas fitas, pero son menos numerosos e frman parte do complexo presináptico. Nos pinealocitos as fitas non parecen ter función sináptica, e aínda que a súa función non está clara, poderían intervir na liberación de mediadores químicos. Hai unha correlación entre o número destas fitas e a actividade da glándula pineal. Durante os períodos de escuridade aumenta substancialmente o número e tamaño das fitas sinápticas, que se agrupan formando campos de fitas sinápticas.
Rolls-Royce Trent
Lanzado por vez primeira en agosto de 1990 como o modelo Trent 700, o Trent logrou un éxito comercial significativo, sendo seleccionado como motor de lanzamento para as dúas variantes do 787 (Trent 1000), o A380 (Trent 900) e o A350 (Trent XWB). A súa cota total nos mercados nos que compite é de ao redor do 40%. As vendas da familia Trent converteron a Rolls-Royce no segundo maior provedor de grandes turboventiladores civís tras General Electric, relegando ao seu rival Pratt & Whitney á terceira posición.
Uro (animal)
Taxonomía
O uro foi clasificado como Bos primigenius, Bos taurus, ou, nas fontes antigas, Bos urus.
En 2003, a Comisión Internacional de Nomenclatura Zoolóxica rexistrou o uso de 17 nomes específicos baseados en especies silvestres, anticuadas, que foron previamente usadas, e contemporáneas baseadas en formas domésticas. confirmando a denominación Bos primigenius para o uro.
Jay Adams
Jay Adams, nado o 3 de febreiro de 1961 no barrio de Venice (na cidade dos Ánxeles) e finado o 14 de agosto de 2014 en Puerto Escondido (México), foi un skater estadounidense, máis coñecido por ser un dos membros orixinais do equipo de skate Z-Boys. Está considerado como un dos skaters máis influentes de tódolos tempos. Xunto cos seus amigos Tony Alva e Stacy Peralta, Adams supuxo as bases da forma en que é o skate hoxe.
Sarga
Taxonomía
Salix eleagnos foi descrita por Giovanni Antonio Scopoli e publicado en Flora Carniolica, Editio Secunda 2: 257, no ano 1772.
Rupicapra rupicapra
Costumes
Moi áxiles, marchan con paso regular, ao galope, raramente ao trote; saltan e gabean moi ben polas rochas. nadan, aínda que so o fan cando é necesario. Teñen un bo sentido da vista. Cando senten algún perigo emiten unha especie de asubío o dos machos, máis rouco); tamén producen un bear tremoroso, semellante ao das cabras domésticas, especialmente os xuvenís, e as femias chamando ás súas crías. Na época de celo os mechos tamén emiten un son rouco e gutural.
Etimoloxía
Véxase a etimpoloxía e Rupicapra
Subespecies
Rupicapra rupicapra (Linnaeus, 1748)
Summer Sunshine
"Summer Sunshine" é un sinxelo da banda irlandesa de folk rock The Corrs sacado do seu álbum Borrowed Heaven. Foi lanzado ó mercado o 17 de maio de 2004.
Antonio Carballo Tenorio
Vida persoal
Casou na Coruña con Araceli Fernández Rivas en 1904.
Ocelote
Descrición
A súa fórmula dentaria é a seguinte: 3/3, 1/1, 2-3/2, 1/1 = 28-30.
Carantoña, Vimianzo
Por esta parroquia pasa a 4ª etapa da ruta de sendeirismo do Camiño dos Faros.
Cotas, Xustáns, Ponte Caldelas
Atópase a pouco máis de quilómetro e medio do lugar de Baltar.
Poboación
Pouco antes de 1790, a poboación de Castaños superaba os 200 habitantes, polo que debía de ser o primeiro ou o segundo núcleo máis poboado da parroquia.Tamén suponse que había máis de 100 homes, xa que no primeiro censo de Baltar marcábanse 113 homes adultos.
Xogos Olímpicos de Inverno de 1972
Os XI Xogos Olímpicos de Inverno celebráronse en Sapporo, Xapón entre o 3 e o 13 de febreiro de 1972. Foi a primeira vez que estes Xogos non se celebraron en Europa ou Norte América.
Galería de imaxes da Ponte Ulla, Vedra
Santa María Madalena da Ponte Ulla é unha parroquia que se localiza no concello de Vedra.
Narón
Historia
Tódalas mámoas foron violadas e ningunha foi escavada. Nos enxovais das cámaras acháronse armas, machados ou puntas de frecha. Narón non ten museo de arte prehistórica e os achados feitos desta época son de particulares.
Século XX
En 1960 trasládase a Xuvia a Casa do Concello. O estaleiro Astano a finais dos anos 60 en mans do Banco Pastor e a principios dos 70 co INI da o salto á construción de grandes petroleiros. Unha nova onda de inmigrantes coas súas familias chega a Narón. En 1968 inaugúrase a Ponte das Pías, os barrios da Gándara e Santa Icía medran como periferia de Ferrol. A crise do petróleo e a entrada de España na CEE no 1985 condenan o sector naval á reconversión. A reindustrialización de Ferrolterra pasa por un polígono industrial que se constrúe nas marismas da Gándara. Durante anos o polígono está baleiro. Pequenas empresas de servizos e comerciais comezan a ocupar os terreos. O 13 de setembro de 1991 o Exército Guerrilheiro do Povo Galego Ceive voa unhas torres de alta tensión nas Pontes deixando durante 48 horas a toda a comarca sen enerxía eléctrica.
Patrimonio
miniatura|esquerda|Mosteiro de San Martiño de Xuvia.
miniatura|dereita|Muíño de Xuvia antes da reconstrución.
Economía e urbanismo
miniatura|Sede de [[Pull and Bear|Pull&Bear, Río do Pozo.]] En Narón hai tres zonas industriais importantes:
Mónica Fernández Bugallo
Mónica Fernández Bugallo, nada en Ferrol en 1975, é unha enxeñeira galega.
Boy Hayje
Unha vez que terminou a súa carreira na Fórmula Un, Hayje correu no campionato de Europa Renault 5 Turbo.
Océano Antártico
O océano Antártico, tamén coñecido como océano Glacial Antártico ou océano Austral (Southern Ocean en inglés), é o nome dado ao conxunto das augas que bañan o continente Antártico, que na realidade constitúen o prolongamento meridional dos océanos Atlántico, Pacífico e Índico. Moitos científicos, oceanógrafos e xeógrafos, non recoñecen a existencia do océano Antártico, considerándoo como unha conxunción de partes dos outros océanos.
Existencia e definicións
Baseándose na enquisa do ano 2000, a IHO incluíu o océano e os seus bordos setentrionais nos 60ºS, mais isto non foi formalmente adoptado debido a disputas dos nomes doutras áreas marítimas, como a existente sobre o mar do Xapón, que impediron o lanzamento dunha nova edición de Limits of oceans and seas. Con todo, circula un bosquexo de 2002 dunha nova edición que é usada pola IHO e algunhas organizacións como a CIA estadounidense.
Primeiras expedicións
miniatura|Mapamundi de [[Abraham Ortelius (1570) que une a Antártida con Australia.]] No Mundo occidental, a crenza nunha Terra Australis - un vasto continente localizado no extremo sur do globo terrestre para "equilibrar" ás vastas terras do norte: Europa, Asia e África do Norte - existiu xa desde os tempos de Tolomeo (100-178). A circunnavegación do cabo de Boa Esperanza en 1487 por Bartolomeu Dias atraeu por primeira vez os exploradores dentro da zona da fría Antártida, feito que demostrou que había un océano que separaba África de calquera terra da Antártida que puidese existir. Fernando de Magalhães, que pasou polo estreito de Magallanes en 1520, asumiu que as illas da Terra do Fogo, ao sur eran unha extensión desta terra austral descoñecida. En 1564, Abraham Ortelius publicou o seu primeiro mapa, Typus Orbis Terrarum, un mapa mural de oito follas do mundo, no que se identificaba a Regio Patalis e a rexión de Locach como unha extensión cara ao norte da Terra Australis, chegando ata a Illa de Nova Guinea.
Século XVIII
miniatura|esquerda|200px|Retrato de [[James Cook, quen probou coas súas viaxes que as augas rodeaban completamente as latitudes meridionais do globo.]] James Cook foi o primeiro en atravesar o Círculo polar antártico o 17 de xaneiro de 1773, chegando á latitude 67° 15' S nos 39° 35' E, onde os seus dous barcos foron detidos polo xeo. Cook volveu a atravesar o Círculo Polar Antártico o 20 de decembro de 1773, permanecendo máis ao sur del durante tres días, e alcanzando a latitude 67° 31′ S antes de retornar ao norte no meridiano 135° W. Un longo desvío ata os 47° 50′ S serviulle a Cook para mostrar que non había conexión terrestre entre Nova Zelandia e Terra do Fogo; xirando de novo cara ao sur, atravesou por terceira vez o Círculo Antártico na latitude 109° 30′ W, chegando, antes de que os xeos frearan o seu avance catro días despois, os 71° 10′ S nos 106° 54′ W. Este punto, acadado o 30 de xaneiro de 1774, foi o máis meridional ao que se chegou no século XVIII.
Século XIX
Entre 1822 e 1824, unha expedición comandada por James Weddell a bordo do bergantín Jane, e da que tamén formaba parte a nave Beaufoy capitaneada por Matthew Brisbane navegou ás illas Órcadas do Sur para a caza de focas. Apenas acharon focas polo que se dirixiron máis ao sur na procura dunha terra mellor para a caza. O tempo foi infrecuentemente apracible e tranquilo, e o 20 de febreiro de 1823 os dous barcos acadaron a latitude 74°15' S na lonxitude 34°16'45″ W, a posición máis ao sur alcanzada ata entón por ningún barco. Avistaron algúns icebergs mais ningún sinal de terra, polo que decidiron retornar. Weddell imaxinou que o mar continuaba ata o Polo Sur, pero se continuase a súa navegación dous días máis chegaría ás costas da Terra de Coats, ao leste do mar de Weddell, na Antártida.
Praia da Concha, Ortigueira
miniatura|300 px|dereita|Praia da Concha con marea baixa. A praia da Concha é un dos areais que forman parte da costa da parroquia de Espasante, no concello coruñés de Ortigueira.
Metabolismo social
Os procesos metabólicos sociais comezan coa apropiación por parte dos seres humanos de materiais e enerxía da natureza. Estes poden ser transformados e circular para ser consumidos e finalmente excretados de novo á propia natureza. Cada un destes procesos ten un impacto ambiental diferente dependendo da maneira na que se realizan, a cantidade de materiais e enerxía implicados no proceso, a área onde se produce, o tempo dispoñible ou a capacidade de rexeneración da natureza.
Reiseñor da auga
O reiseñor da auga, Cettia cetti, é unha especie de ave paseriforme, da suborde dos Passeri, infraorde dos Passerida, superfamilia dos silvioideos e familia dos cetíidos, pertencente ao xénero Cettia.
Clasificación
Segundo o ITIS, recoñécense as catro subespecies seguintes:
623
Véxase tamén
Historia ano a ano
Ánxela Fernández Callís
Traxectoria
Graduouse en economía pola Universidade de Vigo. É membro da Agrupación Musical do Rosal. Nas eleccións municipais de 2019, a súa candidatura polo BNG foi a máis votada, con sete concelleiros. Foi a primeira vez, dende as primeiras eleccións municipais en 1991 que o PPdeG non consegue a alcadía deste concello.
Lanzamento de xavelina
Orixe deste deporte
Tendo en conta que o lanzamento de artefactos de diferentes formas e tamaños para cazar animais a distancia para conseguir sustento remóntase a moitos miles de anos atrás, e que o home desde antigo sempre tivo unha tendencia a medirse cos demais homes para demostrar que era o mellor, pódese supoñer que a exhibición deste tipo de habilidades, lanzar máis lonxe ou con máis puntería, podería ter unha orixe moito máis distante do que mostra a historia escrita.
Regulamento
A xavelina constrúese de acordo cun detallado conxunto de especificacións publicadas pola Asociación Internacional de Federacións de Atletismo (IAAF). A súa lonxitude total, para lanzadoes masculinos, debe ser de polo menos 260 cm, e o seu su peso de polo menos 800 g. Para mulleres é algo máis curta e lixeira: dun mínimo de 220 cm de longo e de 600 g de peso.
Natación
dereita|miniatura|Imaxe dunha persoa practicando a natación. A natación é a actividade física do home e doutros animais que consiste en se desprazar na auga ou outro líquido, xeralmente con fins recreativos, deportivos, de exercicio ou de supervivencia, por medio de movementos dos brazos e pernas, polo xeral sen ningún instrumento artificial. É un deporte aeróbico, xa que nel se moven de forma coordinada tódolos grupos musculares e está comprobado que serve para mellora-la resistencia física.
Ciencia
Posto que o corpo humano só é lixeiramente menos denso que a auga, a auga soporta o peso do corpo durante a natación. Como resultado, a natación é un "impacto baixo" en comparación coas actividades que se poden realizar en terra como correr. A densidade e a viscosidade da auga tamén crean resistencia para obxectos que se moven a través da auga. Os movementos que o corpo debe facer para nadar aproveitan esta resistencia para crear propulsión, pero esta mesma resistencia tamén xera resistencia no corpo.
Deporte
A natación é un deporte profesional. As empresas patrocinan aos nadadores que están no nivel internacional, aínda que moitos nadadores compiten co fin de representar ao seu país de orixe nos Xogos Olímpicos. Os premios en efectivo por bater marcas tamén se dan en moitas das competicións máis importantes. Os nadadores profesionais tamén poden gañarse a vida como artistas, no caso da natación sincronizada.
Piscinas
Toda piscina para uso competitivo necesita contar con bancos de saída situados ao principio de cada carril, dúas bandeirolas que estean colocadas cada unha nun extremo da piscina (estes son de moita utilidade no estilo de costas) cunha altura de entre 1.80 m-2.5  m a partir da superficie da auga e cunha separación de 5  m do extremo final da piscina, unha corda de saída en falso colocada aos 15  m que sirva para deter aos nadadores no caso de que se produciu unha saída en falso.
Antigüidade
Dende épocas primitivas, o ser humano tivo que adaptarse ó medio que o rodea, e un deles é o acuático. Se temos en conta que a superficie do planeta Terra está formada nas súas tres cuartas partes de auga, poderemos comprender a importancia e a necesidade do home de adaptarse a este medio.
A natación coñécese dende a época prehistórica, como o demostran debuxos da Idade de Pedra na Caverna do Nadador, preto de Wadi Sora (ou Sura), na parte suroeste de Exipto. As referencias escritas datan dende o ano 2000 a.C., incluído Gilgamesh, A Ilíada, a Biblia (Ezequiel 47:5, Actos 27:42, Isaías 25:11), Beowulf e outras sagas.
Exercicio e actividade lúdica
A natación con resistencia é unha forma de exercicio de natación. Levase a cabo, xa sexa con fins de formación, para manter o nadador estacionario para a observación da brazada ou para poder nadar nun espazo pechado por razóns deportivas ou terapéuticas. A natación con resistencia pódese facer fronte a unha corrente de auga en movemento nunha máquina de natación ou mantendo ao nadador estacionario con cintas elásticas.
Beneficios da natación como exercicio físico
A natación é unha actividade útil e recreativa para as persoas, é beneficiosa para a saúde tanto a nivel físico como psíquico, é un dos exercicios físicos máis completos para traballar a mente e o corpo, mantén en forma, fortalece os músculos e a memoria, polo que é recomendable a súa práctica a calquera idade.
A natación é unha actividade sen impactos, rebotes e movementos bruscos que achega seguridade e a baixa complexidade permite a súa práctica a persoas que por distintos motivos non poden practicar algún deporte. A natación actúa contra a dor nas lesións e o envellecemento, a condición de que a técnica utilizada sexa a correcta.
Os nadadores máis laureados da historia
miniatura|Michael Phelps (no carril do centro) nas probas de clasificación estadounidenses para os Xogos Olímpicos de Londres 2012. miniatura|[[Kristin Otto en 1982]]
Gérald Lacroix
Traxectoria
O 22 de febreiro de 2014 o papa Francisco creouno cardeal co título de Cardeal-Presbítero de San Giuseppe all’Aurelio.
Interseccionalidade
Etimoloxía
Interseccionalidade procede de inter (preposición entre) e secare (verbo cortar). Trátase dunha situación na que uns fenómenos, accións ou procesos coinciden. Esa é a interseccionalidade: unha realidade discriminatoria confluínte de diversos riscos, atributos, peculiaridades, propiedades, condicións ou naturezas.
A orixe afroamericana do termo
Hull et al. reflicten este fenómeno no título do seu traballo sobre os estudos de mulleres negras: "Todas as mulleres son brancas, todos os negros son homes, pero algunhas de nós somos valentes". Con iso, dan a entender que, mentres o feminismo construíuse sobre a defensa das mulleres brancas e a loita contra a discriminación racial focalizou os problemas dos varóns afroamericanos, as mulleres afroamericanas quedaron desamparadas, fóra de toda cobertura tanto no ámbito do xénero como da raza. En certo modo, convertéronse nun subgrupo discriminado dentro dos grupos discriminados aos que pertencen. No grupo das mulleres, son discriminadas por ser afroamericanas, mentres no grupo das persoas afroamericanas, son discriminadas por ser mulleres.
El corazón del océano (serie de televisión)
Sinopse
Alonso, un mozo galego, ten que fuxir da súa aldea porque matou por accidente ao fillo máis novo do conde Raña. Para salvarse, parte cara a Sevilla para embarcar cara ao Novo Mundo. Leva unha carta de recomendación para Juan de Sanabria, o Adiantado do Río da Prata, que prepara unha expedición a Asunción.
Asociación Olímpica de Xamaica
Historia
A Asociación Olímpica de Xamaica foi fundada en 1936 e foi recoñecida oficialmente polo Comité Olímpico Internacional no mesmo ano.
Rites of Spring (álbum)
Rites of Spring é o primeiro e único álbum de estudio da influente banda de post-hardcore estadounidense Rites of Spring, editado en xuño de 1985 a través do selo Dischord Records. As doce cancións foron gravadas nos Inner Ear Studios en febreiro de 1985 baixo a produción de Ian MacKaye.
Christophe Plantin
Xenial empresario, Plantin foi produto da situación política coa que sempre se mantivo escéptico. En todo momento, soubo adaptarse ás circunstancias, ó mesmo tempo padecendo as consecuencias e aproveitándose delas. Dende o punto de vista técnico e estético foi o máximo expoñente do renacemento flamengo na arte da imprenta, cumio das correntes alemá e francesa en tipografía, no gravado ilustrativo e no acabado artístico do libro.
Concepción Méndez Gándara
Traxectoria
En 1985, despois da escisión de Coalición Galega, formou parte cos antigos alcaldes de Centristas de Ourense do novo partido, Centristas de Galicia. No primeiro congreso deste partido formou parte do seu comité executivo. Nas eleccións locais de 1987 revalidou a alcaldía coa coalición electoral de AP con Centristas de Galicia.
En 1991 revalidou a alcaldía na Converxencia Centristas e CDS. Neste ano pasou a formar parte do PPdeG, cando Centristas de Galicia se integrou finalmente neste partido, gañando por maioría absoluta ata o ano 2015 con estas siglas.
Exerceu tamén a vicepresidencia, a presidencia, e finalmente a Tesouraría do Consorcio Comarcal Contra Incendios e Salvamento da Limia.
Distrito de Tirana
O Distrito de Tiranë (en albanés: Rrethi i Tiranës) é un dos 36 distritos da Albania localizado na prefectura de Tirana. A súa capital é a cidade de Tirana. Está no centro do país. Outras localidades importantes neste distrito son Kamzë e Vorë.
Sedini
miniatura|200px|Igrexa de San Nicolao de Silanos en Sedini Sedini (Sèddini en sassarés) é un concello da provincia de Sassari en Sardeña de 1403 habitantes (2007) e unha superficie de 41.49 km². Sitúase a 350 metros sobre o nivel do mar. Dentro do concello conta con personalidade a fracción de Littigheddu.
Comarca da Terra de Soneira
Xeografía
A parte litoral da comarca comprende basicamente o concello de Camariñas, situado sobre unha península que limita a ría de Camariñas. A costa norte da península, que comeza co cabo Vilán é unha zona montañosa de granito aberta ao océano.
Programas da TVG máis vistos por tempada
2000-01
Nota: Cabe destacar que as reposicións da serie Mareas vivas se situarían no 7º posto, con 249.000 espectadores e un 25,8% de share.
Vehículo de transferencia automatizado
A quinta e derradeira nave, a ATV-005 Georges Lemaître, foi lanzada o 29 de xullo de 2014.
Características
miniatura|ATV-2 acoplado á estación espacial internacional Está integrado por tres elementos fundamentais:
O vehículo posúe diferentes automatismos e é capaz de tomar decisións por si mesmo, incluíndo sistemas anticolisión de seguridade para acoplarse coa Estación Espacial Internacional.
Caroline Leakey
Traxectoria
En marzo de 1857 comezou a escribir a novela The Broad Arrow: Being Passages from the History of Maida Gwynnham, a Lifer, publicada con pseudónimo en Londres en 1859 e en Hobart en 1960. The Broad Arrow está considerada un notable documento social, pois foi unha das primeiras novelas en incluír nos personaxes principais os convictos en Australia. Isto influíu na posterior For the Term of His Natural Life de Marcus Clarke. Tras a morte de Leakey a novela foi publicada en versión reducida, e a versión completa non foi reeditada até 2019.
Alfleda
Vida
Cando Alfleda contaba apenas un ano, o seu pai viuse obrigado a se enfrontar ao poderoso Penda de Mercia que reunira un potente exército para atacar Northumbria. Os numerosos intentos de Oswiu de convencelo por medios diplomáticos e subornos fracasaron, e deu comezo unha guerra na que, contra toda expectativa, a vitoria sorriu aos northumbrianos. Agradecido pola vitoria, Oswiu fundou doce mosteiros e entregou a súa filla a Hilda de Whitby, parente materna da nena, para que fose educada na abadía de Hartlepool. Cando, pouco despois, Hilda abandonou Hartlepool para fundar a abadía de Whitby, levou a Alfleda canda ela.
Como membro da familia real northumbriana, Alfleda interveu ocasionalmente na vida política do reino. Segundo a Vida de San Cuthbert, Alfleda estaba preocupada pola cuestión sucesoria durante o reinado do seu irmán Egfrith, xa que este non tiña herdeiros directos e isto podería crear desordes e loitas no reino, polo que convocou o santo para falar do tema. O propio Cuthbert, lémbralle a Alfleda a existencia dun medio irmán, Aldfrido, que por aquel entón se atopaba vivindo en Iona, no reino de Dal Riata. Aldfrith será coroado á morta de Egfrido, que faleceu en guerra contra os pictos.
Bonnybridge
Xeografía
Situado a uns 6,5 km ao oeste da vila de Falkirk en dirección a Edimburgo, entre o río Bonny (que lle dá nome) e o canal do Forth e do Clyde. Ten unha poboación de 6.780 habitantes conforme o censo de 2001, pero que chegan a superar os vinte milleiros na súa zona de influencia. Está situado na liña de camiño de ferro entre Glasgow e Edimburgo.
Samoa
Organización político-administrativa
A Constitución actual entrou en vigor ao tempo da independencia o 1 de xaneiro de 1962. fora elaborada por unha Convención Constitucional en outubro de 1960 e aprobada en maio de 1961 en referendo.
Demografía
Apia, cunha poboación de 38.800 habitantes (est. 2001), é a capital e o centro comercial de Samoa. O 50 % da poboación de Samoa habita ou traballa no exterior. A maior parte faio en Nova Zelandia, Australia ou na Samoa Americana, primeiro etapa antes de emigrar cara aos Estados Unidos. miniatura|Mapa de Samoa
Galegoz
Historia
A finais de 2005 sacan o sinxelo Galician Chimpanzee, que ten unha boa acollida entre o público. Este feito unido a outros motivos fixeron que a idea do grupo virtual fose abandonada, pasando os seus formantes a convertelo nun conxunto físico que puidese dar concertos en vivo. Constitúese así unha banda que recolle a moitos músicos con experiencia noutros proxectos musicais como Xenreira, Nen@s da Revolta, A Matraca Perversa, O Jarbanzo Negro, Os Diplomáticos de Monte-Alto, Mutantes Metálicos Band ou A Compañía do Ruído.
En febreiro de 2006 sacarán, xa constituídos como banda, o disco Galician Chimpanzee, que presentarán nunha xira por toda Galiza e outras partes do Estado español.
Isidro Baldenegro
Traxectoria
Baldenegro creceu na súa terra ancestral nas montañas de Serra Madre, unha rexión coñecida pola súa biodiversidade. O seu pai foi asasinado en 1986 despois de que denunciase unha posición contra a talla e Isidro foi testemuña. Isidro Baldenegro tiña só 20 anos cando tomou a testemuña da súa loita e con ela o alto prezo de ser ambientalista nun dos países máis perigosos do mundo para esa misión. Converteuse nun dos activistas indíxenas máis recoñecidos en América Latina loitando para a preservación dos bosques de piñeiro e carballo da Serra Madre Occidental.
Cervo común
Vida social
240px|esquerda|miniatura|Manda de cervos Os cervos son animais herbívoros que forman grupos en función da súa idade e altura. As femias viven en mandas de decenas de exemplares coas súas crías máis novas, namentres que os machos se moven de forma solitaria ou en grupos moito máis reducidos, de menos de 5 individuos. Só se achegan ás femias na época de celo (entre agosto e setembro, segundo zona e clima) momento no que comezan a amosar os seus desexos de reproducírense por medio da berrea e loitan cos outros machos polo control dun harén.
Depredadores
No entanto, estas ameazas non son suficientes para poñer en perigo a especie. En zonas onde se exterminaron un gran número de carnívoros, os cervos poden chegar a ser unha praga e ameazar a poboación de certas plantas. Por iso a súa caza é moi común en todo o mundo, aínda que tende a ser regulada para que non resulte excesiva: as subespecies que vivían nos Montes Apalaches, o val do Río Mississippi e o sur das Montañas Rochosas extinguíronse no século XIX precisamente polo exceso de capturas, e varias subespecies máis corren perigo de desaparecer. Entre as subespecies ameazadas están as de Andalucía (C. e. hispanicus), Córsega (C. e. corsicanus), Bactriana (C. e. bactrianus), os montes Tian Shan (C. e. songaricus) e Yellowstone (C. e. nelsoni).
Subespecies
260px|miniatura|Distribución do cervo en Europa. 260px|miniatura|Cervos loitando testa contra testa.
Mitoloxía
Na mitoloxía grega houbo unha muller, Ifimedia, que se namorou de Poseidón. Ía unha e outra vez á beira do mar e alí botaba auga no seu colo, ata que foi posuída por Poseidón e enxendrou dous fillos, Oto e Efialtes, chamados Alóadas polo nome do esposo de Ifimedia, Aloeo. Oto e Efialtes intentaron asaltar o ceo colocando montañas sobre o monte Olimpo, pero Ártemis se transformou en cerva e saltou entre eles dous que, ó intentar matar á cerva coas súas frechas, matáronse un ó outro.
Kelvin Edward Felix
Traxectoria
Permaneceu á fronte da arquidiocese e Castries até que Bieito XVI aceptou o seu retiramento ao alcanzar a idade canónica, o 15 de febreiro de 2008. No consistorio do 22 de febreiro de 2014 o papa Francisco creouno cardeal co título de Cardeal-Presbítero de Santa Maria della Salute a Primavalle.
Hyperpyron
Historia
O nome foi adoptado con distintas variedades idiomáticas por algúns estados occidentais e outros eslavos dos Balcáns posteriores, sobre a base da denominación latina perperum (como o italiano perpero ou os eslavos perper, iperpero, etc.), para designas diferentes moedas, normalmente de prata, e tamén como unidade de conta.
Comarca de Valdeorras
Historia
En 1624 púxose en marcha o mosteiro das Ermidas, que se converteu no máis importante lugar de culto da comarca. Durante a Guerra da Independencia, o val de Valdeorras asistiu a diversas escaramuzas entre as tropas francesas por unha banda e o exército inglés xunto coas tropas españolas e os guerrilleiros locais.
Krai de Khabarovsk
miniatura|200px|Localización do krai de Khabarovs en Rusia Khabarovsk é un krai, un tipo de suxeito federal de Rusia. O centro administrativo é a cidade de Khabarovsk. A superficie do territorio é de 788.600 km² e a poboación era de 1 436 570 en 2002. O krai divídese en 17 distritos e 7 cidades baixo a autoridade directa do krai.
Eugenia Vieito
Traxectoria
Traballou como persoal de servizos xerais no Servizo Galego de Saúde e como PAS na Universidade da Coruña.
Ribonuclease P
En bacterias
A RNase P bacteriana ten dous compoñentes: unha cadea de ARN, chamada ARN M1, e unha cadea polipeptídica ou proteína, chamada proteína C5. In vivo cómpren ambos os compoñentes para que o ribozima funcione correctamente, pero in vitro o ARN M1 pode actuar el só como catalizador. O papel principal da proteína C5 é mellorar a afinidade de unión ao substrato e a velocidade catalítica do enzima ARN M1 probablemente incrementando a afinidade de unión a un ión metálico no sitio activo. A estrutura cristalina dun holoenzima RNase P bacteriano unido ao ARNt foi resolta recentemente, mostrando como os grandes dominios helicoidais amoreados coaxialmente do ARN da RNase P están implicados no recoñecemento selectivo da forma da diana do pre-ARNt. Esta estrutura cristalina confirma os modelos anteriores de recoñecemento de substrato e catálise, identifica a localización do sitio activo e mostra como os compoñentes da proteína incrementan a funcionalidade da RNase P.
Elx
Litoral
O litoral ilicitano ten unha extensión de 12 km, dos cales 9 km son praias formadas por dunas e piñeirais nunha característica paisaxe mediterránea. Na zona norte atópanse as extensas dunas das praias de l'Altet e o Fondet da Senieta que se prolongan até os Arenales del Sol, centro turístico cunha ampla oferta de servizos. A continuación ábrense as praias das Dunas, o Carabasí (praia nudista) e L'Escull, ao pé da serra de Santa Pola. Ao sur do termo atópase o Pinet, a Marina e Lles Pesqueres, praias de augas transparentes e area fina rodeadas de piñeirais. Arenales del Sol, El Altet, El Carabassi, La Marina e Les Pesqueres-El Rebollo contan (2019) con bandeira azul.
Poboación
En 2008 o municipio de Elx tiña 228.348 habitantes, segundo cifras oficiais do INE. O 83,5 % da súa poboación vivía na cidade de Elx e o resto nas numerosas partidas rurais e pedanías coas que conta o municipio. A distribución da poboación por núcleos indícase na táboa da dereita.
Quilomicron
Función
miniatura|250px|Estrutura dun quilomicron ApoA, ApoB, ApoC, ApoE ([[apolipoproteínas); T (triglicéridos); C (colesterol); verdes con colas amarelas (fosfolípidos).]] Os quilomicrons transportan os lípidos exóxenos procedentes da dixestión dos alimentos desde o intestino ao fígado, tecido adiposo, cardíaco e músculo esquelético, por vía primeiro linfática e despois sanguínea. Unha vez alí, os triglicéridos que levan son descargados pola actividade da lipoproteína lipase. Os restos que quedan dos quilomicrons despois desta descarga son captados polo fígado.
Resident Evil: The Darkside Chronicles
Resident Evil: The Darkside Chronicles é un videoxogo de pistola sobre raís pertencente á serie Resident Evil, programado por Cavia e distribuído por Capcom para Nintendo Wii. Foi lanzado en novembro de 2009. A versión europea tivo dúas modalidades: unha, só o xogo, e outra que incluíu o accesorio Wii Zapper. No ano 2012 foi lanzado en formato dixital para Playstation 3 a través do servizo de Playstation Network.
Vendas
As vendas ascenderon a aproximadamente medio millón de copias en todo o mundo.
Apocalipse Z
Apocalipse Z é unha triloxía literaria en lingua castelá do autor pontevedrés Manel Loureiro, formada polas seguintes novelas:
Meximieux
Meximieux é unha vila francesa do departamento do Ain, na rexión de Ródano-Alpes.
Segunda división española 1981/82
Clasificación
2 ''O Burgos CF foi descendido á Segunda División B por non pagar aos seus xogadores. Así, o Deportivo Alavés foi readmitido en Segunda División.''
Hospital Universitario Ramón y Cajal
Historia
Este centro sanitario foi a culminación da petición do xenro de Francisco Franco, o Dr. Cristóbal Martínez-Bordiú (casado con Carmen Franco, filla do ditador) cirurxián cardíaco. Con todo tras a morte de Franco e a súa posterior apertura, o centro que fora creado como centro de especialidades cirúrxicas, e non como hospital, modificou a súa función.
Na actualidade é un gran hospital terciario, que dá servizo ao Área Sanitaria Leste da Comunidade de Madrid (con todas as especialidades excepto Obstetricia, pola súa proximidade ao Hospital Universitario La Paz, que conta cunha inmensa Maternidade) e que ten como diferenza primordial o que, desde a súa creación, conte cun departamento de investigación composto por catro servizos: Bioquímica, Neurobioloxía, Histoloxía e Bioelectromagnetismo.
Michel Amandry
Traxectoria
Michel Amandry é fillo do arqueólogo Pierre Amandry. Logo da súa graduación na Universidade de Estrasburgo, en 1979 acadou na Sorbona, en París, o doutoramento en historia da arqueoloxía do antigo Mediterráneo, cunha tese sobre as emisións do diuumviro en Corinto (45 a. de C. - 69 d. de C.).
Ceilán
O topónimo Ceilán pode referirse a: